[{"text_idx": "#000001", "text": "Mam yn dweud ei bod hi\u2019n \u2018no\u0302l i fod yn fi fy hun\u2019 ar o\u0302l i gynllun benthyca gliniadur ddod a\u0302 diwedd i 20 mlynedd o aros am waith"}, {"text_idx": "#000002", "text": "Mae mam i bump yn dweud ei bod hi\u2019n \u201cno\u0302l i fod yn fi fy hun\u201d ar o\u0302l i gynllun sy\u2019n benthyca gliniaduron i bobl ddi-waith hirdymor ddod a\u0302 diwedd i 20 mlynedd o aros am waith."}, {"text_idx": "#000004", "text": "Roedd Sireena, o Benrhys, ar Gredyd Cynhwysol ac yn awyddus i ddychwelyd i\u2019r gwaith pan roddodd staff yn ei chanolfan waith leol ym Mhorth hi mewn cysylltiad a\u0302 Chymunedau am Waith a Mwy (CfW+), gwasanaeth cymorth cyflogaeth i bobl sydd mewn tlodi neu mewn perygl o dlodi ac sy\u2019n wynebu rhwystrau sy\u2019n eu hatal rhag manteisio ar hyfforddiant a chyflogaeth."}, {"text_idx": "#000005", "text": "Mae\u2019r prosiect a ariennir gan Lywodraeth Cymru yn rhoi cymorth i helpu i fagu hyder, cael profiad gwaith, dysgu sgiliau newydd neu ysgrifennu CV, ac mae ei gynllun benthyca dyfeisiau digidol yn caniata\u0301u i bobl fenthyg offer fel Chromebooks er mwyn chwilio am waith a gwneud ceisiadau am swyddi neu gyrsiau."}, {"text_idx": "#000006", "text": "Dywedodd Sireena ei bod wedi bod yn awyddus i ddysgu sgiliau newydd a chwilio am gyfleoedd gwaith newydd, ond ei bod yn ei chael hi\u2019n anodd gwneud hynny ar y dechrau gan nad oedd ganddi liniadur."}, {"text_idx": "#000009", "text": "Ar o\u0302l i CfW+ fenthyca\u2019r Chromebook i Sereena, cwblhaodd bum cwrs ar-lein sy\u2019n gysylltiedig a\u0302 gwaith ar bynciau fel cyflogadwyedd, sgiliau cwsmeriaid, a gweithio gyda TG dros 12 wythnos, cyn cael cymorth i chwilio am swyddi ar-lein."}, {"text_idx": "#000010", "text": "\u201cRoedd yn ddigon syml, ac roedd benthyca\u2019r gliniadur yn fy ngwneud i\u2019n fwy technegol a dweud y gwir, oherwydd cyn hynny doedd gen i ddim cliw,\u201d meddai."}, {"text_idx": "#000013", "text": "Ddiwedd 2021, gwnaeth Sireena gais llwyddiannus am swydd yng nghanolfan ailgylchu Project Red yn Llantrisant, lle mae bellach yn aelod staff llawn amser gwerthfawr."}, {"text_idx": "#000015", "text": "Ydych chi\u2019n chwilio am waith? Oes angen gliniadur neu ddyfais ddigidol arnoch chi i\u2019ch helpu i ddysgu sgiliau newydd, ail-ysgrifennu eich CV neu wneud cais am swyddi ar-lein? Rydyn ni\u2019n gweithio gyda Chymunedau am Waith i roi benthyg dyfeisiau i rai sy\u2019n chwilio am waith."}]